text: [{"text_idx": "#000003", "text": "Xaalibaan mariin nageenyaa Ameerikaa waliin geggeessaa jiru walii galteen xumuramuuf kan dhihaate tahuu ibse"}, {"text_idx": "#000004", "text": "Xaalibaan fi Ameerikaa marii nageenyaa marsaa saglaffaa Qaxar magaalaa Dohaa keessatti kan geggeessaa jiran yoo tahu, mariin ammaa kun lola Afgaanistaan keessatti waggaa 18 guutuu geggeeffama jiru walii galtee arraraatiin goolabuuf kan dhihaate tahuu ibsame."}, {"text_idx": "#000005", "text": "Dubbi himaan damee Siyaasa Xaalibaan kan waajjira Dohaatti argamuu Suheeyil Shahiin kaleessa Aljaziiraaf akka himetti, \u201cmariiin nageenyaa Ameerikaa waliin geggeessaa jirru walii galteen goolabuuf sadarkaa dhumaa irra geennee jirra\u201d jedhe. Kana booda wanti hafe haala raawwii walii galtee nageenyaa irratti marii geggeeffamu qofa tahuu ibse."}, {"text_idx": "#000006", "text": "Dhimmi ijoo marii nageenyaa gama garee Xaalibaaniin, loltoonni Ameerikaa fi biyyoota biroo Afgaanistaan keessaa akka bahan kan jedhu yoo tahu, Ameerikaan ammoo hidhattoonni biyya alaa kana booda Afgaanistaan keessa akka hin maan\u2019dheffatanne, gareen Xaalibaan itti gaafatamummaa akka fudhatu kan gaafataa jirtu tahuu odeeyfannoon ni addeessa."}, {"text_idx": "#000007", "text": "Ameerikaa fi Xaalibaan dhimmoota ijoo lamaan irratti walii galtee yoo kan malllatteessan tahe, adeemsi itti aanu Xaalibaan fi mootummaan Afgaanistaan haala aangoo itti qooddatan irratti marii ni jalqabu jedhamee eeggama. Haata\u2019u malee gareen Xaalibaan mootummaan Afgaanistaan aangoo harkaa qabu ergamaa biyyoota lixaati jechuun, marii tokkollee isa waliin geggeessuuf fedhii kan hin qabne tahuu irra deddeebi\u2019ee ibsaa ture."}, {"text_idx": "#000010", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]